Plaasvoorman deur werkers aangevalArgieffoto: SAPD/Facebook Kapt. FC van Wyk, woordvoerder van die polisie, het gesê hulle is omstreeks 11:40 na die plaas op die Schuurmansfonteinpad ontbied. “’n Groep plaaswerkers het aan die polisie gesê dat ander werkers ontsteld geraak het omdat hulle glo nie hul lone vir die week ontvang het nie.” Volgens Van Wyk het die werkers die plaasvoorman hierna met verskeie wapens aangerand. “Die voorman is na ŉ nabygeleë hospitaal geneem voordat die polisie op die plaas aangekom het. Die graad van sy beserings moet nog vasgestel word. Die ondersoek na die voorval gaan voort.” Van Wyk het teen 15:30 gesê polisiebeamptes is steeds op die toneel om inligting te kry oor die voorval. Maroela Media verneem die voorman is onder meer met pangas aangeval.